ખરું કહું તો મને મુક્તિનો અનુભવ થઈ રહ્યો છે. આખી રાત ગાઢ નીંદર આવી હોય એવું ઘણા વખત પછી બન્યું છે. છેલ્લાં થોડાં સપ્તાહમાં કડવા અનુભવો થયા છે. ફિલ્મ સામે થયેલા વિરોધથી હું હચમચી ગયો હતો અને કંટાળી પણ ગયો હતો. હવે ફિલ્મ ઘણી વખણાઈ છે એથી હું બધી તકલીફોને વીસરી ગયો છું. તમારા કામને લોકો જુએ અને એને બિરદાવે ત્યારે તમને લાગે કે મહેનત લેખે લાગી. દર્શકોને કથાની બારીકી સમજાઈ ગઈ એનો મને હર્ષ છે. મારી આખી ટીમની ધગશ ફળી છે.